विष्णुस्मृतिः/अष्टसप्तसप्ततितमोऽध्यायः
सततं आदित्येऽह्नि श्राद्धं कुर्वन्नारोग्यं आप्नोति  । । ७८.१  । ।

सौभाग्यं चान्द्रे  । । ७८.२  । ।

समरविजयं कौजे  । । ७८.३  । ।

सर्वान्कामान्बौधे  । । ७८.४  । ।

विद्यां अभीष्टां जैवे  । । ७८.५  । ।

धनं शौक्रे  । । ७८.६  । ।

जीवितं शनैश्चरे  । । ७८.७  । ।

स्वर्गं कृत्तिकासु  । । ७८.८  । ।

अपत्यं रोहिणीषु  । । ७८.९  । ।

ब्रह्मवर्चस्यं सौम्ये  । । ७८.१०  । ।

कर्मसिद्धिं रौद्रे  । । ७८.११  । ।

भुवं पुनर्वसौ  । । ७८.१२  । ।

पुष्टिं पुष्ये  । । ७८.१३  । ।

श्रियं सार्पे  । । ७८.१४  । ।

सर्वान्कामान्पैत्र्ये  । । ७८.१५  । ।

सौभाग्यं भाग्ये  । । ७८.१६  । ।

धनं आयमणे  । । ७८.१७  । ।

ज्ञातिश्रैष्ठ्यं हस्ते  । । ७८.१८  । ।

रूपवतः सुतांस्त्वाष्ट्रे  । । ७८.१९  । ।

वाणिज्यसिद्धिं स्वातौ  । । ७८.२०  । ।

कनकं विशाखासु  । । ७८.२१  । ।

मित्राणि मैत्रे  । । ७८.२२  । ।

राज्यं शाक्रे  । । ७८.२३  । ।

कृषिं मूले  । । ७८.२४  । ।

समुद्रयानसिद्धिं आप्ये  । । ७८.२५  । ।

सर्वान्कामान्वैश्वदेवे  । । ७८.२६  । ।

श्रैष्ठ्यं अभिजिति  । । ७८.२७  । ।

सर्वान्कामान्श्रवणे  । । ७८.२८  । ।

लवणं वासवे  । । ७८.२९  । ।

आरोग्यं वारुणे  । । ७८.३०  । ।

कुप्यद्रव्यं आजे  । । ७८.३१  । ।

गृहमाहिर्बुध्न्ये  । । ७८.३२  । ।

गाः पौष्णे  । । ७८.३३  । ।

तुरङ्गमानाश्विने  । । ७८.३४  । ।

जीवितं याम्ये  । । ७८.३५  । ।

गृहं सुरूपाः स्त्रियः प्रतिपदि  । । ७८.३६  । ।

कन्यां वरदां द्वितीयायां  । । ७८.३७  । ।

सर्वान्कामांस्तृतीयायां  । । ७८.३८  । ।

पशूंश्चतुर्थ्यां  । । ७८.३९  । ।

सुरूपान्सुतान्पञ्चम्यां  । । ७८.४०  । ।

द्यूतविजयं षष्ठ्यां  । । ७८.४१  । ।

कृषिं सप्तम्यां  । । ७८.४२  । ।

वाणिज्यं अष्टम्यां  । । ७८.४३  । ।

पशून्नवम्यां  । । ७८.४४  । ।

वाजिनो दशम्यां  । । ७८.४५  । ।

पुत्रान्ब्रह्मवर्चस्विन एकादश्यां  । । ७८.४६  । ।

कनकरजतं द्वादश्यां  । । ७८.४७  । ।

साउभाग्यं त्रयोदश्यां  । । ७८.४८  । ।

सर्वान्कामान्पञ्चदश्यां  । । ७८.४९  । ।

शस्त्रहतानां श्राद्धकर्मणि चतुर्दशी शस्ता  । । ७८.५०  । ।

अपि पितृगीते गाथे भवतः  । । ७८.५१  । ।

अपि जायेत सोऽस्माकं कुले कश्चिन्नरोत्तमः   ।
प्रावृट्कालेऽसिते पक्षे त्रयोदश्यां समाहितः   । । ७८.५२  । ।

मधूत्कटेन यः श्राद्धं पायसेन समाचरेत् ।
कार्त्तिकं सकलं मासं प्राक्छाये कुञ्जरस्य च   । । ७८.५३  । ।